Dien God uit liefde, nie vir voordeel nie. - PDF
Download "Dien God uit liefde, nie vir voordeel nie."
1 SKRIFLESING: Jeremia 44:15-30 TEKS: Jeremia 44:17-18 TEMA: Dien God uit liefde, nie vir voordeel nie. Psalm 84 : 1, 5 Psalm 4 : 3 Psalm 16 : 1, 2 Skrifberyming 74 (14-2) Skrifberyming 78 (13-3) Ook: Ps 42 : 1 Ps 73 : 11 Sb 17 (17-1) : 5, 6
2 2 Ons is mos hier om die Here te dien, die ware en die enigste God. Die vraag wat hierdie Skrifgedeelte vir ons vra, is dít: - is ons godsdiens vir ons n besigheidstransaksie, soos wat heidene dit sien? - of dien ons die Here met harte wat Hom liefhet? Die doel van hierdie preek is om uit hierdie Skrifgedeelte uit vir u die verskil tussen dié twee benaderings te verduidelik; - want dis die probleem van hierdie mense in ons teksvers: dat hulle godsdiens vir hulle n soort besigheidstransaksie was; - en dít was wat gekort het in hulle godsdiens: liefde vir God. Die appèl van hierdie preek is dan: dien God uit liefde en nie vir die voordeel nie. Ons kyk eers na die aanloop tot ons teksvers en dan na die tipies-heidense standpunt in ons teksvers, en so sal u die appèl van hierdie preek hoor. 1. DIE AANLOOP Hierdie hoofstuk beskryf gebeure nadat die ballingskap van die Judeërs al klaar begin het. Nebukadnesar en sy leërs het klaar die hele Israel oorrompel, Jerusalem ingeneem, die koning van Juda en sy leierskorps gevang of doodgemaak en die meeste Judeërs in ballingskap na Babel toe weggevat. Maar daar t tog n klein klompie Judeërs oorgebly en hulle was toegelaat om onder een van hulle eie mense, Gedalja, in hulle verwoeste land aan te bly. Maar van die Israelitiese soldate, wat in die veld weggekruip het en nie deur die leër van Nebukadnesar gevang is nie, het onder leiding van n sekere Ismael vir Gedalja doodgemaak, in n soort van n staatsgreep teen hierdie Babiloniesingestelde regerinkie. En toe is Ismael-hulle weer verdryf deur n ander faksie onder Joganan. En toe vlug die klompie Israeliete onder Joganan, uit vrees vir wraak deur die koning van Babel, na Egipte toe teen die waarskuwings van die Here se profeet, Jeremia, in. En asof dit nie genoeg is nie, begin hulle daar in Egipte weer afgode dien, onder andere die sogenaamde hemelkoningin. 1 1 Moontlik die godin wat ook as Asjera of as Astarte vereer is. Vgl ook 2 Kon 21:3, 7
3 3 En toe gebruik die Here maar weer vir Jeremia om die groepie van Sy volk daar in Egipte baie ernstig oor hierdie sonde te vermaan; - leer hulle dan nie? - dit was dan juis hulle afgodery wat die ballingskap met al die ellendes daarvan veroorsaak het! - hulle speel nou met vuur, want as hulle so aangaan, sal die Here nie een van hulle laat oorbly nie! 2 Dis die aanloop tot ons teksvers: - die Here waarsku Sy volk, wat, terwyl hulle al klaar getug word, aangaan met hulle sondes. En dan reageer hulle met n tipiese heidense standpunt! 2. DIE TIPIES-HEIDENSE STANDPUNT Dis n verskriklike antwoord wat die volk hier vir Jeremia gee. Dis so vermetel. Dis godslasterlik. Dis n brutale verwerping van God en Sy Woord. Daar s nie eers meer die skyn van beleefdheid of van vroomheid nie. Dis openlike opstand teen God: - toe hulle die hemelkoningin gedien het, toe t dit goed gegaan; - toe t hulle genoeg gehad om te eet; - toe was hulle voorspoedig; - toe t geen ramp hulle getref nie; - maar vandat koning Josia, die kleinseun van die goddelose koning Manasse, oorgevat het en die volk weer op die Here se pad probeer bring het en hulle opgehou het om die hemelkoningin te dien, het dinge al hoe meer agteruitgegaan: - hulle t aan alles begin gebrek ly; - daar t oorlog teen hulle gekom - en hulle t van hongersnood begin doodgaan! Dis n verskriklike antwoord en natuurlik heeltemal verkeerd! 2 Jer 44:1-14
4 4 Daar s ten minste vier redes waarom dit verkeerd is. Dis in die eerste plek verkeerd omdat die hemelkoningin glad nie eers bestaan nie. Sy s afgod. Sy s n produk van mense se verbeelding. Mense wat die ware God verstoot, verloor nie hulle verlange na n goddelike wese nie en dink dan hulle eie gode en godinne uit! Die hemelkoningin bestaan nie, so sy kon nie iets vir hulle doen nie In die tweede plek is hierdie antwoord verkeerd omdat die volk die sommetjie oor voorspoed en teëspoed verkeerd maak. Die voorspoed wat hulle geniet het toe hulle in Manasse se tyd die hemelkoningin en ander afgode gedien het, was nog die seën van die Here. Hy t hulle nie dadelik begin straf toe hulle verkeerd doen nie Hy s mos geduldig! Die voorspoed was nie die sorg van die sogenaamde hemelkoningin nie, maar die verbondstrou van die Here wat nie sommer net ophou as Sy volk sondig nie. En die teëspoed wat hulle teen die einde van die vroom koning Josia se regeringstyd jare waarin hulle uiterlik die afgodsdiens gelos het begin tref het, was die straf van die Here, waarmee Hy lank gewag het om te kyk of hulle uiterlike bekering onder die vroom koning tog nie ook ware bekering sou word nie, maar wat toe nie gebeur het nie. Hulle sommetjie, wat gesê het dat die hemelkoningin beter vir hulle gesorg het as die Here, was n verkeerde interpretasie van wat gebeur het. In die derde plek is hierdie antwoord van die Judeërs ook verkeerd omdat hulle hele siening daarvan getuig dat godsdiens vir hulle n besigheidstransaksie is. Dis vir hulle n transaksie tussen mense en gode, waarin jy met jou diens aan die gode en met die offers wat jy vir hulle bring, vir jou sekere voordele beding. En dit gaan oor uiterlike voordele: - oor hoe jy genoeg te ete kan kry - en voorspoed kan hê - en teen rampe gevrywaar kan wees; - nie oor waaar jou siel gevoed word
5 5 - en waar jy ewige voordele kan kry - en hoe jy met God versoen kan raak nie. En in so n siening is die beste godsdiens die een wat jou die meeste voordele gee. En as jou godsdiens nie hierdie voordele meebring nie, kan jy dit maar verruil vir n ander een. Dis soos winkels: daar waar jy die beste waarde vir jou gelewerde diens kry, daar koop jy! En dis die heidense manier van dink oor godsdiens! Onthou u dat die Here Jesus gesê het? Daarom moet julle jul nie kwel en sê: Wat sal ons eet, of wat sal ons drink, of wat sal ons aantrek nie? Want na al hierdie dinge soek die heidene 3 Vir die heidene is godsdiens n manier waarop jy voorspoed en sukses en welvaart verkry! Maar die grootste fout (in die vierde plek) in hierdie verskriklike antwoord van die Israeliete aan Jeremia, is die feit dat die liefde vir God heeltemal buite hierdie prentjie is. Wat van die band tussen hulle en die Here Hý - wat al die eeue so goed vir hulle was; - wat hulle uit Egipte, waar hulle slawe was, verlos het; - wat hierdie mooi land, Kanaän, vir hulle gegee het; - wat hulle onder konings soos Dawid en Salomo ongekende hoogtes laat bereik het; - wat hulle en hulle alleen uit al die volke die voorreg gegee het om die ware God te ken en die ware godsdiens te kan beoefen; - wat hulle die volk gemaak het uit wie die Verlosser van die mensdom, wat die ewige verlossing sou bring, gebore sou word? Waar is hulle liefde vir Hóm? Waar is hulle kinderlike vertroue in Hóm, wat nooit Sy kinders in die steek laat nie en wat altyd met volmaakte wysheid gee of terughou, seën of tug? As jy iemand regtig liefhet, maak voor- of teëspoed mos nie saak nie, gaan maak jy mos nie sommetjies wat sê: saam met jou soveel verlies en sonder jou soveel wins! nie. 3 Mat 6:31-32
6 6 As jy regtig liefhet, het jy net een begeerte: om saam met die geliefde te wees, of dit nou in rykdom of in armoede, of in goeie omstandighede of slegte omstandighede is Daar s n verskil tussen godsdiens bedryf met allerhande sommetjies in die kop en God liefhê met die hart. Vir hierdie Judeërs het godsdiens besigheid geword (waar kry ek die meeste wins? maar dan t hulle in elk geval die sommetjies nog verkeerd gaan doen ook!), terwyl ware godsdiens die belewing en uitlewing is van n liefdes- en vertrouensband tussen die hemelse Vader en Sy kinders Wat is die mooiste oproepe in die Bybel? Nie waar die Here ons van die skatte wat Hy kan gee, vertel nie, maar waar Hy sê: Kom na My toe Wat is die troosvolste beloftes wat ons kan hoor? Nie waar die Here sê: Ek sal dit of dat vir jou gee nie, maar waar Hy sê: Ék sal by jou wees En daarom is Jesus die ware Verlosser - nie omdat Hy my bankrekening goed doen nie, - maar omdat Hy my met Sy lyding en dood vir my my sonde wegvat wat tussen my en God gestaan het, sodat ek weer saam met God kan lewe. En daarom is die Heilige Gees, God self, wat in ons kom woon het, n groter geskenk en rykdom as enige iets anders wat ek ooit in hierdie lewe kan kry! Ons dien die Here tog nie vir die moontlike voordele daarvan nie, maar met n hart wat Hom liefhet dis ware godsdiens Kindertjies, Daar s mense wat vir die Here bid en wat Bybel lees en wat kerk toe kom net omdat hulle wil hê dat Hy vir hulle allerhande goed moet gee; En as dit vir hulle lyk of die Here nie vir hulle gaan gee wat hulle wil hê nie, dan hou hulle sommer op om te bid en Bybel te lees en kerk toe te kom. Maar dis mos nie reg nie. As jy regtig vir die Here lief is, dan sal jy nooit ophou om te bid en Bybel te lees en kerk toe te kom,
7 7 want jy sal altyd al hierdie goed doen wat jou naby die Here laat voel. En en jy regtig vir die Here lief is, pla dit jou nie as Hy nie vir jou alles gee wat jy wil hê nie, want jy weet mos daar sal n goeie rede wees hoekom Hy dit dit nie alles vir jou gee nie. Ons weet mos die Here is baie lief vir ons en sal altyd doen wat vir ons die beste is! SLOT Ons is mense wat die Here dien. Dis ook die hoofrede waarom ons vanoggend hier bymekaar is. Maar ons kan (verstaan u dit nou?) dit verkeerd doen, asof ons besigheid doen. Selfs kerkmense kan godsdiens beoefen met n heidense hart: - dis wanneer jy die Here dien omdat jy genoeg wil hê om te eet en omdat jy voorspoed wil beleef en omdat jy hoop dat dit rampe van jou af sal weghou; - en as dit nie gebeur nie as jou geld te min is en daar teëspoede kom en as rampe jou tref dan hou mense wat die Here met n heidense hart dien, sommer op om Hom te dien, want (sê hulle) dit help tog nie! Godsdiens as n besigheidstransaksie. Maar dis in elk geval swak besigheid, want sulke mense is gewoonlik meer begaan oor die plastiekware van tydelike voordele, terwyl hulle nie aan die goud van die ewige dinge dink wanneer hulle die som maak nie. Die ware godsdiens is iets heeltemal anders. Daar word jy tot godsdiens gedryf, omdat jy by God wil wees, omdat jou hart aan Hom vasgeraak het, omdat jy jou n lewe sonder Hom nie kan voorstel nie. Daar maak voor- of teëspoed nie regtig saak nie solank jy maar net naby die Here kan lewe. Daar sê n mens die woorde van Ps. 73:25: Daar is niks in die hemel of op die aarde wat vir my meer beteken as U nie.
8 8 Daar sing jy saam met Habakuk: Al sou die vyeboom nie bot nie en daar geen druiwe aan die wingerde wees nie, al sou die olyfoes misluk en die lande geen oes lewer nie, al sou daar geen kleinvee in die kampe meer wees nie en die beeskrale sonder beeste wees, nogtans sal ek in die Here jubel, sal ek juig in God, my Redder. 4 Vir iemand wat godsdiens met n besigheidskop en met n heidense hart doen, maak dit nie sin nie. Maar vir iemand wat die Here liefhet, maak dit baie sin: - as ek maar net naby Hom kan wees AMEN 4 Hab 3:17-18
Die Here verhoor gebede wat in nood gebid word
SKRIFLESING: Psalm 120 TEKS: Psalm 120:1 TEMA: Die Here verhoor gebede wat in nood gebid word Psalm 146 : 1, 4 Skrifberyming 17 (17-1) : 5, 6 Psalm 18 : 3 Psalm 42 : 1, 7 Skrifberyming 78 (13-3) Ook: Pss